  Анжелика Тихонова корреспондент Удмуртиысь 35 кышномуртъёс — трос нылпиё анайёс — «Материнская слава» дан пус басьтӥзы. Сӥё-дано ужрад ортчиз элькун тӧролэн резиденцияз 28-тӥ гудырикошконэ. Сое шуркынмонлэн берпуметӥ арнянуналаз ортчем Анайлэн калыккуспо нуналэзлы сӥзизы. «Ужрадэ гажано люкаськемъёс, дуно анайёс! Сюлмысьтым ӟечкыласько тӥледыз Анайлэн калыккуспо нуналэныз! Та праздник дырпусамы кемалась ик ӧз кылды на, но соку ик матысь но дуно луиз. Уго котькудмы понна анай — тужгес дуно адями… Удмуртилэн тӧроез Александр СоловьёвСо пусйиз, улосвыламы 17 сюрс трос нылпиё анайёс уло шуыса. Соослы катэн висъяны чаклам музъемлы черодын 2016-тӥ арын 10-тӥ коьнывуонлы 3 сюрс 300 семьяос сылӥзы, соос пӧлысь 2 сюрс 200 семьяос соосты уже кутыны быгато ини. Кылсярысь, 800 музъемъёс вылын юртъёс пуктӥсько, нош 27-аз — йылпумъямын ини. «Кемалась ик ӧвӧл, ӵош дышетскем эшме пумитай. Солэн одӥг нылпиез. Со шуиз: «Мон сыче яратӥсько нылпиме, син азям ик пуктыны уг быгатӥськы, мукетъёссэ но яратыны луоно на шуыса». Мон солы яратон вань ке, со ваньзылы тырмоз шуи. Котькӧня нылпи мед луоз, одӥг-а, кык-а, вить-а, дас-а», — тау кылъёссэ веракуз пусйиз трос Сарапулысь нылпиё анай Тамара Любовикова.  Удмуртилэсь «Материнская слава» кун данъетсэ таяз арын 70 кышномуртъёслы сётӥзы. Сяме пыремъя, ӝыныез соос пӧлысь данъетэз куартолэзе, Семьялэн калыккуспо нуналаз басьтӥзы, кылемез 35-ез — шуркынмонэ, Анайлэн нуналаз. Тегъёс: Мерлык Ижкар Удмуртия АлександрСоловьёв данъетъёс  